b'\n_START_ARTICLE_\nAmesbury\n_START_PARAGRAPH_\nAmesbury on kaupunki Englannissa Wiltshiren kreivikunnassa 13 kilometri\xc3\xa4 pohjoiseen Salisburysta. Siell\xc3\xa4 on noin 28\xc2\xa0000 asukasta. Stonehenge sijaitsee Amesburyn liepeill\xc3\xa4.\n_START_SECTION_\nHistoria\n_START_PARAGRAPH_\nVuonna 2002 Amesburyss\xc3\xa4 tehtiin t\xc3\xa4h\xc3\xa4n asti suurin pronssikautinen l\xc3\xb6yt\xc3\xb6 Britanniassa. Kaivauksissa l\xc3\xb6ydettiin kahden yl\xc3\xa4luokan miehen j\xc3\xa4\xc3\xa4nn\xc3\xb6kset ja yli 100 esinett\xc3\xa4 joihin lukeutuu esimerkiksi nuolenk\xc3\xa4rki\xc3\xa4, kupariveitsi\xc3\xa4 ja kultaisia korvariipuksia. Hauta tunnetaan nimell\xc3\xa4 "Amesbury Archer"._NEWLINE_Runsaan kilometrin p\xc3\xa4\xc3\xa4ss\xc3\xa4 l\xc3\xa4nteen kaupungista on rautakauden aikainen umpeenkasvanut kumpulinnoitus. Linnoitus tunnetaan paikallisesti nimell\xc3\xa4 "Vespasian\'s Camp", joka juontaa nimens\xc3\xa4 roomalaisesta kenraalista ja hallitsijasta, jonka johtama sotaretki kulki alueen l\xc3\xa4pi._NEWLINE_1600-luvun kartoissa Amesbury tunnettiin nimell\xc3\xa4 "Ambersbury" josta on p\xc3\xa4\xc3\xa4telty, ett\xc3\xa4 se on nimetty Ambrosius Aurelianuksen mukaan, joka oli roomalaisbrittil\xc3\xa4isen vastarinnan johtaja sakseja vastaan 400-luvulla. Amesbury on my\xc3\xb6s liitetty kuningas Arthurin legendaan: nunnaluostari jonne Guinevere vet\xc3\xa4ytyi legendan mukaan sijaitsi Amesburyssa.'